A. Situácia v oblasti čerpania predvstupových fondov

PHARE
 
V roku 2003 sa v rámci programu PHARE realizuje kontrahovanie prostriedkov Finančného memoranda (FM) 2001 a príprava tendrovej dokumentácie a kontrahovanie FM 2002. 
 
PHARE 2001

Prehľad kontrahovania finančných prostriedkov programu PHARE FM 2001 k 13.08.2003 zachytáva nasledujúca tabuľka (bez komunitárnych programov): 

Implementačná agentúra	Alokované v €	Kontrahované	
		€	%	
CFCU	13 000 000	6 953 601	53,5	
RDSA	35 200 000	384 640	1,1	
FM 2001	48 200 000	7 338 241	15,2*	
*V prípade ďalšej časti projektov už boli zo strany Delegácie EK schválené výsledky výberových konaní. Úroveň kontrahovania sa tak v priebehu mesiaca august zvýši na 22%. 
Prameň: Centrálna finančná a kontraktačná jednotka (CFCU) a Agentúra na podporu regionálneho rozvoja (RDSA)
 
Konečný termín kontrahovania prostriedkov PHARE FM 2001 je stanovený na 30.11.2003. K 13.08.2003 predstavovala úroveň kontrahovania 15,2%. 

V rámci FM 2001 možno medzi najrizikovejšie projekty (stratové)  zaradiť:

FM Cezhraničná spolupráca Slovensko - Maďarsko
Projekt SR0102.01 Výstavba cesty Plešivec (1,8 mil. €) – v dôsledku nevysporiadaného vlastníctva pôdy bolo stavebné povolenie vydané 11. júla 2003, pričom právoplatnosť nadobudlo 01. augusta 2003. Vo veci spolufinancovania MDPT SR zaslalo dňa 5. augusta 2003 list na MVRR SR, v ktorom potvrdilo poskytnutie prostriedkov potrebných na dokončenie projektu. Tendrová dokumentácia bola postúpená na Delegáciu EK v Bratislave.
 
FM Cezhraničná spolupráca Slovensko - Poľsko
Projekt SR0101.01 Preložka cesty I/59 - obchvat Podbiel (1,8 mil. €) - miestne referendum odmietlo realizáciu projektu. Projekt nebude možné realizovať. Slovenská správa ciest predložila jeden náhradný projekt, ktorý však nebol Delegáciou EK v Bratislave akceptovaný v súvislosti s nesplnením podmienok stanovených vo FM (doba realizácie; cezhraničný dopad aktivít).
 
FM Cezhraničná spolupráca Slovensko - Rakúsko
Projekt SR0113.01 Chorvátske rameno (1,6 mil. €) - úspora 0,55 mil. €.  Usporené finančné prostriedky už nebude možné využiť.
 
FM Národný program
Projekt SR0103.02 Infraštruktúra pre rómske osady (8,3 mil. €) - implementácia celého projektu je v značnom omeškaní a reálne hrozí nevyužitie finančných prostriedkov vo výške cca 6,5 mil. €, keďže kontrahovanie končí 30.11.2003. Národný koordinátor zahraničnej pomoci predložil Európskej komisii žiadosť o predĺženie doby kontrahovania o jeden rok (do 30.11.2004). Žiadosť podporila aj Delegácia Európskej komisie v SR. Schválenie žiadosti zo strany Európskej komisie sa očakáva v priebehu novembra 2003, čo vytvorí dostatočný časový priestor pre nakontrahovanie projektu.

Projekt SR0107.05 Priemyselný park Rožňava (2,4 mil. €) - projekt bol zrušený v dôsledku nevysporiadaného vlastníctva pôdy a problému so spolufinancovaním na miestnej úrovni. Na základe záverov Spoločného monitorovacieho výboru (19.06.2003) predložil Národný koordinátor zahraničnej pomoci Európskej komisii návrh na realokáciu týchto finančných prostriedkov v prospech projektov SR0107.01 (1,2 mil. €) a SR0110 (1,2 mil. €). V súčasnosti sa čaká na rozhodnutie Európskej komisie. 

Predpokladaná úroveň kontrahovania FM 2001 sa pohybuje v rozmedzí 80 - 85%. Z toho vyplýva,  že straty a úspory finančných prostriedkov  budú predstavovať cca 15 – 20% a sú spôsobené nasledovnými faktormi: 

-	zrušenie projektu SR0101.01 Preložka cesty I/59 - obchvat Podbiel (1,8 mil. €);
-	zníženie rozpočtu projektu SR0113.01 Chorvátske rameno (úspora 0,55 mil. €);
-	úspory finančných prostriedkov spôsobené systémom   verejného obstarávania  tovarov a služieb, kde vyhráva ekonomicky najvýhodnejšia ponuka (zníženie nákladov na projekt);
-	vysoké riziko kontrahovania na poslednú chvíľu, keď v prípade výskytu problému a zrušenia výberového konania nie je z časových dôvodov možné verejnú súťaž opakovať. Až 50% alokovaných prostriedkov bude pritom kontrahovaných na poslednú chvíľu počas novembra 2003, keď Delegácia Európskej komisie v SR nemôže v dôsledku obmedzeného časového priestoru zaručiť spracovanie a schválenie výsledkov výberových konaní a kontraktov. 

PHARE 2002
  
Projekty FM 2002 v celkovej výške 61,1 mil. € sú k 13.08.2003 nakontrahované na 11,8% (bez komunitárnych programov), pričom najvyššiu úroveň kontrahovania dosahuje Centrálna finančná a kontraktačná jednotka (19,8%). 

Implementačná agentúra	Alokované v €	Kontrahované	
		€	%	
CFCU	34 450 000	6 828 878	19,8	
RDSA	16 150 000	0	0	
NADSME	10 500 000	394 690	3,8	
FM 2002 	61 100 000	7 223 568	11,8	
Prameň: Centrálna finančná a kontraktačná jednotka (CFCU), Agentúra na podporu regionálneho rozvoja (RDSA) a Národná agentúra pre rozvoj malého a stredného podnikania (NADSME)
 
Konečný termín kontrahovania prostriedkov PHARE FM 2002 je stanovený na 30.11.2004. V rámci FM 2002 sa opakuje situácia, keď boli počas programovania predložené a schválené projekty s nezabezpečenými základnými podmienkami realizácie (nevysporiadané vlastníctvo pôdy, nevydané územné a stavebné povolenia). 

V súlade s kontrolou plnenia uzn. vlády SR č. 6/2003 možno v rámci FM 2002 identifikovať nasledujúce projekty, kde tendrová dokumentácia nebola predložená v termíne:

Projekt 2002/000.635.01 Rekonštrukcia cesty III/520 19 Oravice – Zuberec (1,8 mil. €) - chýba stavebné povolenie, bez ktorého nemožno odovzdať tendrovú dokumentáciu na Delegáciu Európskej komisie v SR. Ministerstvo výstavby a regionálneho rozvoja SR vyzvalo Slovenskú správu ciest, ako konečného prijímateľa projektu, pripraviť náhradný projekt, aby bolo možné finančné prostriedky v prípade potreby realokovať.

Projekt 2002/000.642.02 Moravský Svätý Ján – most cez rieku Morava (1,9 mil. €) – chýba stavebné povolenie, bez ktorého nemožno odovzdať tendrovú dokumentácie Delegácii Európskej komisie v SR. Ministerstvo výstavby a regionálneho rozvoja SR vyzvalo Slovenskú správu ciest, ako konečného prijímateľa projektu, pripraviť náhradný projekt, aby bolo možné finančné prostriedky v prípade potreby realokovať.

Projekt 2002/000-603-01 Grantová schéma Príroda a životné prostredie (0,18 mil. €) - grantová schéma má cezhraničný charakter, a preto všetky dokumenty (Smernice pre žiadateľov a Formulár žiadosti o grant) musia byť vypracované spolu s maďarskou stranou. Realizácia výzvy projektu bola navrhnutá maďarskou stranou a je spoločne naplánovaná na október 2003.

V súvislosti s vyššie uvedenými problémami požiadal minister výstavby a regionálneho rozvoja predsedu vlády o zmenu termínov plnenia uznesenia vlády SR č. 3/2003, 4/2003, 5/2003 z 31.07.2003 na 31.10.2003.

Ministerstvo práce, sociálnych vecí a rodiny SR nezaslalo Delegácii Európskej komisie Grantovú schému na rozvoj ľudských zdrojov s referenčným číslom 2002/000.610.15 a zadávacie podmienky na technickú asistenciu k uvedenej grantovej schéme v celkovom objeme 3,5 mil. € z grantu PHARE. V súčasnosti sa čaká na podpis Memoranda o porozumení. Po podpise Memoranda bude ešte treba doriešiť otázku priameho pridelenia projektov v časti Grantovej schémy Stratégie a partnerstvá.
 
Ministerstvo pôdohospodárstva SR (uznesenie č. 6) nezaslalo Delegácii Európskej komisie v SR technickú špecifikáciu k projektu 2002/000.610-08 Registrácia výrobcov, dovozcov a vývozcov rastlín a rastlinných výrobkov (0,4 mil. €), ktorá je viazaná na dodávku služieb v rámci twinning light a technickej asistencie. Oneskorenie predloženia technickej špecifikácie je viazané na technickú pomoc, ktorá bude zabezpečená od septembra 2003.

Z vyššie uvedeného vyplýva, že z celkovej sumy 61,1 mil. € FM 2002 nebola Delegácii Európskej komisie v SR zaslaná tendrová dokumentácia v hodnote 7,78 mil. €. Ostatná tendrová dokumentácia bola príjemcami pomoci PHARE v termíne zaslaná Delegácii Európskej komisie v SR na schválenie.

11,8%-ná úroveň kontrahovania prostriedkov PHARE FM 2002 a vyššie uvedený stav pripravenosti tendrovej dokumentácie dávajú lepšie vyhliadky pre časový harmonogram, ako aj konečnú výšku kontrahovania. Slovenská správa ciest však musí prioritne vyriešiť otázku chýbajúcich stavebných povolení v prípade projektov Rekonštrukcia cesty III/520 19 Oravice - Zuberec (1,8 mil. €) a Moravský Svätý Ján - most cez rieku Morava (1,9 mil. €).

Z pozície Národného koordinátora zahraničnej pomoci upozorňujeme na nevyhnutnosť  prípravy náhradných projektov, v prospech ktorých bude v prípade potreby navrhnutá realokácia finančných prostriedkov rizikových projektov. Rezervné projekty musia spĺňať podmienky a priority definované v rámci príslušného FM národného programu, respektíve cezhraničnej spolupráce. Za prípravu náhradných projektov pre prípad realokácie rizikových projektov Rekonštrukcia cesty Oravice - Zuberec a Moravský Svätý Ján - most cez rieku Morava zodpovedá Slovenská správa ciest.
V prípade, že sa ani v posunutom termíne (31.10.2003) nepodarí získať stavebné povolenie a predložiť Delegácii Európskej komisie v SR tendrovú dokumentáciu, bude nevyhnutné na jesennom zasadnutí Sektorového monitorovacieho výboru predložiť návrh na realokáciu, keďže v tom čase uplynie už takmer 50% doby určenej na kontrahovanie prostriedkov PHARE FM 2002.

Predpokladom čerpania prostriedkov programu PHARE po vstupe Slovenska do Európskej únie je získanie akreditácie pre Rozšírený decentralizovaný implementačný systém (EDIS). V prípade, že SR nesplní minimálne kritériá a podmienky stanovené Európskou komisiou na zavedenie EDIS, akreditácia nebude SR Európskou komisiou udelená. Čerpanie fondov predvstupovej pomoci PHARE bude v takomto prípade zablokované. V praxi by to znamenalo pozastavenie všetkých platieb zo strany Európskej komisie, ktoré sa budú realizovať v rámci PHARE, až do dosiahnutia požadovanej kvalitatívnej úrovne príslušných implementačných štruktúr. Z tohto dôvodu je potrebné zo strany príslušných členov vlády venovať plneniu úloh v súvislosti s implementáciou EDIS mimoriadnu pozornosť, aby mohli príslušní členovia vlády podľa uznesenia vlády SR č. 712 zo 16.07.2003 deklarovať v písomnej forme do 31.08.2003 splnomocnencovi pre Národný fond pripravenosť svojej organizačnej jednotky na vykonanie verifikačného auditu Európskou komisiou s cieľom získania akreditácie pre EDIS. (Pozri časť o aktuálnej implementácii EDIS PHARE)

ISPA

Alokácia finančných prostriedkov pre sektor dopravy bola naplnená na 100% schválením finančného memoranda ISPA – Modernizácia železničnej trate Trnava – Nové Mesto nad Váhom, úsek Trnava – Piešťany vládou SR dňa 06.11.2002 (uznesenie vlády č. 1205/2002). Alokácia pre sektor životného prostredia pre SR na programovacie obdobie 2000 – 2003 bola rovnako naplnená schválením návrhu žiadosti o financovanie z ISPA pre projekt Dostavba ČOV Poprad – Matejovce uznesením vlády č. 544/2003 zo dňa 02.07.2003. Vyčerpaním alokovaných finančných prostriedkov je programovanie ISPA na Slovensku ukončené. 

ISPA - životné prostredie

Súčasný stav:
V sektore životného prostredia prebiehajú práce na základe už podpísaných zmlúv v projekte Trenčín, v projektoch Banská Bystrica a Komárno boli vyhodnotené tendre na služby, v prípade ostatných 10 projektov pokračujú práce na tendrovej dokumentácii a príprave spustenia tendrov. Prehľad o stave čerpania a stav kontrahovania k 31.07.2003 ukazuje tabuľka č. 1.

Oblasti problémov:
Z pohľadu problémov pri implementácii projektov životného prostredia  boli definované následné problémové oblasti:
1.	Z technickej stránky projekty neobsahujú projektovú dokumentáciu na úrovni vyžadovanej typom zmluvy zvoleným v čase prípravy projektu a táto sa potom musí prepracovávať, čo je časovo náročné.
2.	Zmena štruktúry právnych vzťahov medzi hlavnými aktérmi implementácie  programu ISPA na základe odporúčania Delegácie Európskej komisie v období november 2002 - marec 2003 – delegácia právomocí kontraktačnej autority na konečných prijímateľov.
3.	Transformácia podnikov vodární a kanalizácií.
4.	Nedostatočné personálne a finančné zabezpečenie implementačnej agentúry environmentálnych investičných projektov a ostatných zúčastnených v procese implementácie, častá fluktuácia pracovníkov.   
5.	Vydanie novej Praktickej príručky pre kontraktačné procedúry financované z rozpočtu Európskeho spoločenstva v súvislosti s vonkajšími aktivitami, ktorá vstúpila do platnosti 01.06.2003. Nové znenie Praktickej príručky má podstatný vplyv na proces verejného obstarávania, a tým i na pripravované tendrové dokumentácie. Tendrové dokumentácie, ktoré ešte neboli schválené Delegáciou Európskej komisie, sa budú musieť prepracovať v súlade so znením novej Praktickej príručky. Uvedená skutočnosť bude mať v konečnom dôsledku za následok časové posuny v implemtnácii projektov.  

Na minimalizáciu problémov v procese implementácie projektov programu ISPA  bude sekcia zahraničnej pomoci a záležitostí EÚ MŽP SR klásť zvýšený dôraz na:
-	zvýšenú kvalitu vypracovania projektovej a tendrovej dokumentácie, 
-	zvýšenie pripravenosti konečného príjemcu pomoci (v prípade projektov životného prostredia sú to regionálne vodárenské spoločnosti, ktoré budú prijímateľmi odbornej pomoci financovanej z finančného memoranda ISPA Odborná pomoc pre regionálne vodárenské spoločnosti, ktorá bude zameraná na prípravu uvedených spoločností na prípravu a realizáciu projektov  Kohézneho fondu, ŠF ), 
-	zavedenie pravidelnej mesačnej kontroly stavu implementácie projektov ISPA.

Možné riziká:
-	v súčasnom štádiu implementácie nie sú definované žiadne projekty, ktoré by sa dali charakterizovať ako rizikové,
-	vo vzťahu k novým podmienkam pre kontraktačné procedúry (pozri vyššie bod 5) možnosť oneskorenia implementácie dotknutých projektov.

ISPA - Doprava

Súčasný stav:
V oblasti železničnej infraštruktúry bežia 3 projekty ISPA, pričom k 31.07.2003 bolo čerpaných v rámci projektu Rača – Šenkvice 14 291 311,28 € a nakontrahovaných 81,7 % prostriedkov. Ostatné projekty sú v stave prípravy opakovaného tendra (Šenkvice – Cífer), resp. novej tendrovej dokumentácie (Trnava – Piešťany) –  tabuľka č. 2. 

Názov opatrenia	Celkové oprávnené náklady	ISPA grant	Kontrahované v %	Výdavky 
k 31. 07. 2003	
 FM2000/SK/16/P/PT/001    Modernizácia železničnej trate Bratislava - Trnava /úsek Bratislava Rača - Šenkvice/	
51 422 000
	38 566 500	81,7%	14 291 311.28 	
FM2001/SK/16/P/PT/003  Moderdnizácia železničnej trate Šenkvice - Cífer a staníc Rača - Trnava  	
116 859 000	58 429 500	0%	0	
FM2002/SK/16/P/PT/005  Modernizácia železničnej trate Track Trnava - Nové Mesto nad Váhom / úsek Trnava - Piešťany /	
93 488 000	46 744 000	0%	0	
FM 2002/SK/16/P/PA/006  Odborná pomoc na prípravu dopravných projektov na Slovensku	
    150 000	112 500	0%	0	
Diaľnica D 61 Bratislava – Viedenská cesta – Prístavný most	52 210 000	27 149 200	102 %	4 623 766,82	

V sektore cestnej infraštruktúry je realizovaný projekt výstavby Diaľnice D1 v Bratislave, Viedenská cesta – Prístavný most, kde k 31.7.2003 bolo nakontrahovaných 53 520 000 € (102% celkových nákladov). Vyplatených bolo 4.623.766,82 €.
Oblasti problémov:
Prvá súťaž na výber zhotoviteľa na práce pre projekt Šenkvice – Cífer bola zrušená. Zadávacie podmienky pre vypísanie verejnej súťaže pre zhotoviteľa prác boli posúdené nezávislým expertom EÚ a prepracované v zmysle pripomienok. Vzhľadom na predpoklad zvýšenia nákladov stavby z dôvodov značného časového odstupu od vypracovania žiadosti ISPA do termínu predkladania ponúk uchádzačmi (po zohľadnení miery inflácie), ŽSR požiadali MF SR a MDPT SR o zvýšenie podielu štátneho rozpočtu na financovaní stavby. Ihneď po obdržaní súhlasu na zvýšenie štátneho rozpočtu, IA ŽSR požiada Delegáciu Európskej komisie (ECD) o súhlas na vyhlásenie medzinárodnej verejnej súťaže na výber zhotoviteľa stavby, ako aj na konzultanta pre nezávislý dozor.

Tendrová dokumentácia pre projekt Trnava – Piešťany nebola predložená na schválenie Delegácii Európskej komisie. Aj v prípade tohto projektu je predpoklad zvýšenia nákladov stavby z dôvodov značného časového odstupu od vypracovania žiadosti ISPA do termínu predkladania ponúk uchádzačmi a bol zvolený rovnaký postup vyriešenia tohto problému ako v projekte Šenkvice – Cífer.

Možné riziká:
Možnosť výrazného oneskorenia implementácie projektov, ktoré požadujú zvýšenie rozpočtu národného spolufinancovania z dôvodu určenia zdroja financií na zabezpečenie sumy, ktorá nie je krytá príslušným finančným memorandom. 

SAPARD

Program SAPARD je jediný program v rámci kandidátskych krajín, ktorý je už v  predvstupovom období  riadený  a  implementovaný  na  decentralizovanom  základe. 

Súčasný stav:
Agentúra SAPARD prijala od 15.4.2002 do 25.08.2003 celkovo 511 žiadostí v celkovej výške verejných výdavkov 84 860 000 € (zo zdrojov Európskych spoločenstiev a Slovenskej republiky hradených z programu SAPARD), z ktorých bolo 22 vyradených a 222 schválených. Schválené projekty v celkovej výške verejných zdrojov 28 110 000 € predstavujú 54 % z disponibilných prostriedkov na roky 2000 a 2001. K 25. augustu 2003 boli zrealizované platby v celkovej výške verejných zdrojov 5 175 000 €, čo predstavuje 10%-né čerpanie. Ostatné žiadosti sú v procese posudzovania a sú schvaľované priebežne.

Tabuľka v prílohe 2 ukazuje počet prijatých a schválených žiadostí podľa jednotlivých akreditovaných opatrení. V súčasnosti sú akreditované všetky uvedené opatrenia a je tak zabezpečené prijímanie projektov pre program SAPARD v plnom rozsahu.
	
Žiadosti, ktoré agentúra prijala v rámci opatrenia č. 4b, vysoko prekračujú možnosti ich finančného uspokojenia, a preto bude potrebné presunúť cca 500 mil. Sk z iných opatrení, v ktorých sa finančné prostriedky čerpajú menej. V rámci procesu spracovávania žiadostí bol v 119 prípadoch žiadateľ vyzvaný k doplneniu žiadosti, keďže nebolo možné posúdiť spôsobilosť žiadosti. Takýmto dodatočným kompletizovaním žiadostí sa predlžuje doba ich spracovávania. 

Na základe Nariadenia (EC) č. 188/2003 z 29.01.2003 musia byť finančné prostriedky nakontrahované do termínu vstupu (1.5.2004) a vyčerpané z RFD 2000 do konca roku 2004, z  RFD 2001  do 31.12.2005, z RFD 2002 a  RFD 2003 do konca roku 2006. 

Oblasti problémov:
Medzi najzávažnejšie problémy pri implementácii projektov patrila v roku 2002 napr. skutočnosť, že dotačná politika kopírovala aktivity podporované z Programu SAPARD. V súčasnosti je stále nezanedbateľným problémom nedostatok voľných zdrojov u podnikateľov, ktoré sú potrebné ku spolufinancovaniu projektov a tiež problémy vyplývajúce z ťažkostí pri získavaní úverov od komerčných bánk.

Možné riziká:
Identifikácia prípadných rizikových projektov sa vykonáva už pri posudzovaní ich spôsobilosti pre poskytnutie finančnej pomoci z programu SAPARD, a to posúdením ich hospodárenia počas uplynulých rokov a momentálnej finančnej situácie, podnikateľského plánu a zvážením všetkých okolností, ktoré by mohli vplývať na úspešnú realizáciu projektu. Rizikové projekty sú včas vyradené.

Aktuálny stav implementácie EDIS PHARE

Do procesu zavádzania EDIS PHARE bol okrem Národného fondu a implementačných agentúr začlenený aj odbor zahraničnej pomoci PHARE, bilaterálnej a multilaterálnej spolupráce Úradu vlády SR ako jednotka pre oblasť programovania, hodnotenia, a monitorovania projektov PHARE. Bola spracovaná správa o audite, ktorá rozšírila zhodnotenie nedostatkov v rámci fázy I. o Úrad vlády SR. Správa obsahuje návrhy na odstránenie identifikovaných nedostatkov.  

Monitorovanie a koordinácia činností v rámci druhej fázy boli zabezpečované prostredníctvom pravidelných (dvojtýždenných) pracovných stretnutí (Steering Committees), ktoré boli zložené zo zástupcov NF, APRR, CFCU, NADSME,ÚV, technickej asistencie a za účasti NAO. 

V rámci druhej fázy EDIS PHARE sa realizoval v období  12.06.2003 - 10.08.2003 horizontálny projekt zameraný na oblasť riadiacich procedúr. Projekt bol zameraný na odstránenie identifikovaných nedostatkov z fázy I., resp. nových nedostatkov definovaných vo fáze II. v oblasti riadiacich procedúr, verejného obstarávania, vnútorného auditu, risk manažmentu, audit trailov, reportovania a kontrolných mechanizmov, s cieľom naplnenia minimálnych požadovaných kritérií pre akreditáciu v rámci EDIS. Odstraňovanie nedostatkov v oblasti riadenia a procedúr bolo zabezpečované prostredníctvom tímu piatich expertov, ktorí participovali na vypracúvaní vnútorných postupov a kontrolných procedúr (vnútorných manuálov jednotlivých implementačných agentúr, Úradu vlády SR a Národného fondu). Súčasťou poskytnutej technickej asistencie bol uskutočnený workshop pre zástupcov Národného fondu, ÚV SR a implementačných agentúr, ktorého účelom bola okrem zlepšenia komunikácie medzi jednotlivými inštitúciami aj prezentácia k otázkam verejného obstarávania a risk manažmentu.  Návrh záverečnej správy technickej asistencie pre riadiace procedúry bol relevantnými subjektmi pripomienkovaný a po ich zapracovaní bude následne schválený.

Horizontálny projekt zameraný na rozvoj informačných technológií sa realizoval v období 25.06.2003 - 09.08.2003. Projekt bol zameraný na odstránene identifikovaných nedostatkov z fázy I., resp. nových nedostatkov definovaných vo fáze II. v oblasti rozvojových plánov, zálohových systémov, bezpečnostných pravidiel, bezpečnostnej politiky a tréningov v oblasti informačných technológií, s cieľom naplnenia minimálnych požadovaných kritérií pre akreditáciu v rámci EDIS. Oblasť Informačných technológií bola zabezpečovaná tímom dvoch expertov. Na odstraňovaní nedostatkov participovali prostredníctvom určených kontaktných pracovníkov jednotlivých implementačných agentúr, Národného fondu a ÚV SR. Technická asistencia IT na základe zistených záverov vypracovala Správu o metodike odstraňovania zistených nedostatkov s podrobným časovým harmonogramom aktivít. Expertný tím IT odporučil Národnému fondu a implementačným agentúram detailnejšie rozpracovať jednotlivé rozvojové plány a záložné procedúry v oblasti informačných technológií. Súčasťou poskytnutej technickej asistencie bol uskutočnený odborný seminár, zameraný na oblasť systému záložných procedúr a vypracovanie plánov na elimináciu rizík, súvisiacich so zlyhaním informačných technológií. Návrh záverečnej správy technickej asistencie pre IT bol relevantnými subjektmi pripomienkovaný a po ich zapracovaní bude následne schválený

V rámci tretej fázy sa bude realizovať porovnanie zhody. Externá spoločnosť posúdi pripravenosť Národného fondu, implementačných agentúr a národného koordinátora. MF SR zároveň pripravuje projekt na celkovú koordináciu všetkých aktivít v rámci zavádzania EDIS v SR.  
 
Harmonogram  časového plnenia EDIS PHARE:
Fázy EDIS PHARE	Začiatok 	Koniec	
I. fáza EDIS PHARE  Identifikovanie nedostatkov	November 2002	December 2002	
II. fáza EDIS PHARE – Odstraňovanie nedostatkov 	December 2002	August 2003	
III. fáza EDIS PHARE – Porovnanie zhody 	September 2003	September 2003	
Žiadosť o akreditáciu 	September 2003	

Aktuálny stav implementácie EDIS ISPA

V rámci prípravy Národného koordinátora ISPA na EDIS bolo na oddelení ISPA a SAPARD vypracované sebahodnotenie (zákadná súhrnná ifnormácia o aktuálnom stave oddelenia), ktoré bolo v auguste 2002 zaslané Národnému fondu MF SR. V rámci finančného memoranda ISPA Príprava implementačných agentúra Národného fondu na EDIS  mala byť výkonná jednotka NIC (odbor zahraničnej pomoci ISPA a SAPARD) konečným príjemcom pomoci pre odbornú pomoc, ktorá pomôže uvedenej výkonnej jednotke so zavádzaním EDIS pre programovanie a monitorovanie v procese ISPA. Výkon odbornej pomoci nebol realizovaný.

Výsledkom rozhovorov NIC so zástupcami Delegácie Európskej komisie na Slovensku bolo:
-	rozhodnutie nezrealizovať vyššie uvedenú odbornú pomoc pre výkonnú jednotku NIC 
-	NIC bude súčasťou verifikačného auditu pre EDIS
-	NIC nebude podliehať procesu autorizácie pre EDIS

Vzhľadom na vyššie uvedené informácie sa výkonná jednotka NIC pripravuje na hodnotenie zhody (3. fáza prípravy na EDIS) v rámci svojich kapacít a koordinuje túto úlohu spolu s Ministerstvom financií na základe ich skúseností s prípravou na EDIS.

Príprava NIC na verifikáciu prebieha na základe vlastného sebahodnotenia doplneného o údaje na základe analýz nálezov implementačných agentúr, Národného fondu ako aj výkonnej jednotky Phare, v ktorých prebehlo hodnotenie nedostatkov (1. fáza  EDIS).

Proces prípravy pozostáva z tvorby manuálov a kontrolných listov na procedúry spojené s programovaním a monitorovaním v rámci projektového cyklu ISPA ako aj manuály v  oblasti ľudských zdrojov.

Využitie zdrojov, ktoré boli alokované pre Národného koordinátora ISPA  a neboli použité ,  bude  na školenia pracovníkov Ministerstva financií SR a Úradu vlády SR.

Riziká čerpania predvstupových fondov v roku 2004

Očakávané príjmy Slovenskej republiky z predvstupových fondov ES v roku 2004 zachytáva nasledujúca tabuľka (v bežných cenách v mil. Sk)

Program	mil. Sk	
ISPA	3 214	
SAPARD	1 055	
PHARE	3 081	
Predvstupové fondy  spolu	7 350	
Prameň: Ministerstvo financií SR

V prípade čerpania fondov predvstupovej pomoci možno identifikovať nasledujúce riziká:

1.	oneskorenie kontrahovania a následné skrátenie implementácie, respektíve zrušenie projektu v dôsledku nezabezpečenia  základných podmienok realizácie (nevysporiadané vlastníctvo pôdy, nevydané územné a stavebné povolenia);
2.	oneskorenie kontrahovania a následné skrátenie implementácie z dôvodu nezabezpečenia dodatočnej čiastky potrebnej na dofinancovanie národného spolufinancovania železničných projektov
3.	nedostatočná zaangažovanosť príjemcov pomoci na implementácii a udržateľnosti výsledkov projektu v dôsledku slabej absorbčnej kapacity a fluktuácie odborných zamestnancov;
4.	nezískanie akreditácie pre EDIS implemetačnými agentúrami

B. Situácia v oblasti prípravy na čerpanie štrukturálnych fondov a Kohézneho fondu 

Dňa 29.07.2003 sa v Bratislave uskutočnili prvé rokovania o CSF a Jednotnom programovom dokumente pre Cieľ 2 (SPD 2) Bratislavský kraj s predstaviteľmi EK (DG REGIO). Predmetom rokovaní bol negociačný mandát EK, ktorý slovenská strana obdržala 24.07.2003. 

Na základe Hodnotiacej správy EK zo dňa 16.7.2003 týkajúcej sa pripravenosti SR na čerpanie prostriedkov zo štrukturálnych fondov a Kohézneho fondu bol vypracovaný zoznam úloh s termínmi plnenia a definovaním zodpovedných orgánov. 

Rovnako bola pripravená analýza negociačného mandátu EK pre Rámec podpory Spoločenstva (CSF), na základe ktorej boli definované ďalšie úlohy s termínmi plnenia a definovaním zodpovedných orgánov. 

Plnenie úloh z oboch dokumentov sa pravidelne monitoruje na koordinačných rokovaniach pracovnej skupiny podpredsedu vlády SR pre európsku integráciu, ľudské práva a menšiny vytvorenú v súlade s uznesením vlády SR č. 458/2003 zasadajúcej každý pondelok. 

Odbor riadenia a koordinácie Kohézneho fondu MVRR SR dokončil Stratégiu Slovenskej republiky pre Kohézny fond 2004 - 2006 pre oblasť dopravy a životného prostredia. Dokument podľa štruktúry, ktorá bola formálne schválená na rokovaniach s predstaviteľmi Európskej komisie v Bruseli v dňoch 05. – 06. júna 2003, bude zaslaný na predbežné hodnotenie EK a po tomto predložený na medzirezortné pripomienkovanie a schválenie vláde SR. 

I. Stav administratívnych kapacít

Úrad pre štátnu službu eviduje spolu 1311 štátnozamestnaneckých miest, ktoré boli vytvorené uzneseniami vlády SR č. 702/2001 (673 pracovných miest v kategórii štátna služba) a 947/2002 (638 pracovných miest v kategórii štátna služba). K 25.08.2003 bolo z uznesenia č. 702/2001 neobsadených 110 štátnozamestnaneckých pracovných miest a z uznesenia č. 947/2002 bolo neobsadených 158 štátnozamestnaneckých pracovných miest, čo spolu predstavuje 268 štátnozamestnaneckých pracovných miest. Podrobný prehľad o napĺňaní administratívnych kapacít na jednotlivých ministerstvách a ostatných ústredných orgánoch štátnej správy je uvedený v prílohe č. 3 k predkladanému materiálu. Príloha č. 4 k predkladanému materiálu zároveň podáva prehľad o aktuálnom stave personálneho obsadenia riadiacich, platobných a sprostredkovateľských orgánov k 30.08.2003.

Na základe vyššieuvedených skutočností a údajov uvedených v prílohách č. 3 a 4 možno skonštatovať, že v oblasti napĺňania vytvorených pracovných miest nastal v mesiacoch júl – august 2003 výrazný pokrok.

Následne je potrebné zamerať sa na zníženie fluktuácie zamestnancov pracujúcich v oblasti fondov EÚ. K tomuto cieľu by mala napomôcť pokračujúca reforma zamestnávania vo verejnom sektore (jej súčasťou je napríklad aj pripravovaná novela zákona o štátnej službe). V súvislosti s uvedenou problematikou je potrebné spomenúť materiál „Návrh na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu“, ktorý je po medzirezortnom pripomienkovom konaní a finálna verzia bude predložená na rokovanie vlády SR dňa 10. septembra 2003.

Riziká v oblasti administratívneho zabezpečenia sprostredkovateľských orgánov pod platobným orgánom pre štrukturálne fondy a Kohézny fond

Neobsadené pracovné miesta a nedostatočný počet vytvorených pracovných pozícií

Ministerstvo školstva SR – k 31.08.2003 na oddelení finančného riadenia pre ESF a program PHARE stále nie je obsadené ani jedno pracovné miesto. V 34. týždni sa konali výberové konania na 2 pracovné pozície, na základe ktorých sa predpokladá obsadenie týchto miest v septembri 2003.  

Ministerstvo dopravy, pôšt a telekomunikácií SR – počet plánovaných pracovných miest nebol zvýšený v zmysle odporúčania predchádzajúcej správy.

Ministerstvo životného prostredia SR – počet plánovaných pracovných miest nebol zvýšený v zmysle odporúčania predchádzajúcej správy.

V nadväznosti na uvedené boli v návrhu uznesenia vlády SR predkladaného materiálu uložené úlohy príslušným ministrom, na základe ktorým majú zabezpečiť zvýšenie počtu pracovných na príslušných útvaroch v rámci vnútorných personálnych zdrojov. Konkrétne ide o pracovné miesta na SO/PO na MDPT SR a MŽP SR, ktoré budú plniť úlohy v rámci finančného riadenia pre štrukturálne fondy aj pre Kohézny fond a v prípade MŽP SR aj pre ISPA, a to z dôvodu zabezpečenia ich  efektívneho výkonu, zabezpečenia zastupiteľnosti a pravidla „štyroch očí“. Navrhujeme zvýšiť počet pracovných miest na MDPT SR o 2 a na MŽP SR o 3 pracovníkov, pričom potrebu zvýšenia počtu zamestnancov je potrebné riešiť v rámci vnútorných zdrojov. 

Rovnako navrhujeme zvýšiť počet plánovaných pracovných miest aj na MŠ SR a MPSVR SR vzhľadom na veľké množstvo projektov, ktoré budú spracovávať a v nadväznosti na schválenú Koncepciu financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006. Na MŠ SR navrhujeme zvýšiť počet pracovných miest z vnútorných zdrojov o 1 pracovníka, na MPSVR SR o 3.

II. Koncepcia financovania projektov podporovaných zo štrukturálnych operácií

Dňa 15.08.2003 Ministerstvo financií SR v spolupráci s Úradom vlády SR predložilo na rokovanie vlády SR Koncepciu financovania projektov podporovaných z predvstupových fondov, štrukturálnych fondov a Kohézneho fondu na roky 2004 – 2006, vypracovanú na základe úlohy B.9. uznesenia vlády č. 458/2003. Dňa 27.08.2003 vláda SR schválila navrhovaný materiál s pripomienkami.

Prevažná časť materiálu sa venuje zabezpečeniu mechanizmov financovania štrukturálnych operácií, ktoré predstavujú najvýznamnejšie povstupové príjmy SR a ich využívanie bude mať najväčší vplyv na reálnu čistú finančnú pozíciu SR vo vzťahu k ES v rokoch 2004 – 2006. 

Materiál predstavuje východisko pre aktualizáciu základných dokumentov financovania štrukturálnych operácií, a to Koncepcie systému finančného riadenia Kohézneho fondu schváleného uznesením vlády SR č. 1029/2002 a  Koncepcie systému finančného riadenia štrukturálnych fondov schváleného uznesením vlády SR č. 1030/2002, ktoré sa majú zabezpečiť do 30. septembra 2003.

Uvedený materiál rieši najmä:
•	systém zabezpečenia mechanizmov financovania štrukturálnych operácií,
•	adekvátne zabezpečenie finančných zdrojov zo štátneho rozpočtu na spolufinancovaní operácií so štrukturálnych fondov a Kohézneho fondu a to ako pre verejné investície, investície, ktoré prinášajú značný výnos, tak i pre podnikateľskú sféru,
•	rozpočtové procedúry a mechanizmy, ktoré je potrebné zobrať do úvahy pri využívaní finančných prostriedkov zo štrukturálnych operácií.

Cieľom materiálu vo vzťahu na povstupovú pomoc je zavedenie jednotných pravidiel pre spolufinancovanie zo zdrojov konečného prijímateľa pomoci, štrukturálnych fondov a Kohézneho fondu a štátneho rozpočtu v rátane predfinancovania verejných akcií.

Nakoľko vláda SR má záujem na maximálnom využití prostriedkov  a vzhľadom na skutočnosť, že sa jedná o skrátené programovacie obdobie MF SR a Úrad vlády navrhli pre poskytovanie pomoci z prostriedkov štrukturálnych fondov stanoviť nasledovné pravidlá :

•	podiel zdrojov EÚ na celkových oprávnených nákladoch do maximálnej výšky ktorú určuje nariadenie EC 1260/ 99,
•	spolufinancovanie z verejných zdrojov zabezpečiť až do maximálnej intenzity štátnej pomoci v súlade so zákonom o štátnej pomoci,
•	v prípadoch, na ktoré sa nevzťahuje štátna pomoc, podiel vlastných zdrojov konečného prijímateľa pomoci sa stanovuje na úroveň 5% z celkových oprávnených nákladov, teda štát a štrukturálne fondy dofinancujú zvyšnú časť oprávnených nákladov.

Významnou súčasťou materiálu je aj predfinancovanie konečných prijímateľov z verejného sektora a to zo zdrojov štátneho rozpočtu na uhradenie počiatočných záväzkov voči dodávateľom. Toto sa bude realizovať uvoľnením výdavkov z príslušných rozpočtových kapitol  na spolufinancovanie programov ES na príslušný projekt. Tým sa uľahčí prístup verejnej sféry k realizácii opatrení zo štrukturálnych fondov. Okrem toho boli aj povolené zálohové platby pre ESF. 

Schválená koncepcia stanovuje mechanizmus predfinancovania konečných prijímateľov z verejného sektora a špecificky v prípade projektov Európskeho sociálneho fondu mechanizmus pre poskytnutie zálohovej platby konečným prijímateľom z verejného sektora.

Predfinancovanie konečných prijímateľov z verejného sektora slúži na uhradenie počiatočných záväzkov voči dodávateľom a tým uľahčí prístup verejnej sféry k realizácii opatrení zo štrukturálnych fondov.

Poskytnutie zálohových platieb konečným prijímateľom z verejného sektora pre projekty realizované z ESF po podpise zmluvy a preukázaní konečného prijímateľa o začatí realizácie projektu umožní konečným prijímateľom disponovať potrebnými finančnými prostriedkami pri uhrádzaní prvých záväzkov dodávateľom. 

Predfinancovanie a zálohové platby sa budú realizovať uvoľnením výdavkov zo štátneho rozpočtu účelovo určených v programoch rozpočtových kapitol na spolufinancovanie programov ES, v sume vyčlenenej pre daný projekt za príslušný rok

Materiál rieši aj otázku zapojenia bankovej sféry  do procesu spolufinancovania štrukturálnych operácií. Ich úloha spočíva najmä v zabezpečení spolufinancovania a predfinancovania štrukturálnych operácií a v spolufinancovaní súkromného sektora.

Na realizáciu časti investičných akcií, kde prijímateľom je verejný sektor, vláda SR v súlade s uvedeným materiálom môže zvážiť prijatie vládneho úveru predovšetkým od medzinárodných finančných inštitúcií akými je napr. EIB.

Konkrétne rámce pre zapojenie bankového sektora do spolufinancovania štrukturálnych operácií budú v súlade s uznesením vlády SR predmetnému materiálu známe koncom októbra 2003.

Materiál rieši aj otázku DPH. Konečný prijímateľ pomoci, ktorý nie je platcom DPH (napr. obec) si bude môcť do oprávnených nákladov zahrnúť aj DPH.

III. Príprava programových doplnkov – finančné tabuľky a schémy štátnej pomoci

V priebehu júla a augusta 2003 sa konali pracovné stretnutia v koordinácii  MVRR SR (RO CSF), MF SR (PO) a ÚV SR s ÚŠP a  relevantnými ministerstvami, ktorých cieľom bola v nadväznosti na štátnu pomoc (ŠP) úprava programových doplnkov v častiach:
-	aktivity, 
-	konečný prijímateľ pomoci,
-	finančné tabuľky. 

V súvislosti so závermi tohto pracovného stretnutia príslušné ministerstvá upravili svoje programové doplnky a finančné tabuľky a v 34. týždni ich odovzdali MF SR.

Pôvodným zámerom MF SR bolo zapracovať aktualizované finančné tabuľky do pripravovanej Koncepcie financovania projektov podporovaných z predvstupových fondov, štrukturálnych fondov a Kohézneho fondu na roky 2004 - 2006.	Vzhľadom na skutočnosť, že práce na finančných tabuľkách jednotlivých programových doplnkov nie sú ukončené, nebolo možné k dnešnému dňu do Koncepcie tieto aktualizované  finančné tabuľky zapracovať.

V nadväznosti na túto skutočnosť, ako aj na pripravované predloženie Koncepcie na rokovanie vlády SR, MF SR vypracovalo návrh uznesenia vlády SR, kde v bode B.8 zaväzuje ministra výstavby a regionálneho rozvoja, ministra životného prostredia, ministra dopravy, pôšt a telekomunikácií, ministra pôdohospodárstva a ministra práce, sociálnych vecí   a rodiny do 8. septembra 2003 prepracovať príslušné časti programových doplnkov k operačným programom a jednotným programovým dokumentom v súlade s Koncepciou financovania projektov podporovaných z predvstupových fondov, štrukturálnych fondov a Kohézneho fondu na roky 2004 – 2006 a predložiť ich ministrovi výstavby a regionálneho rozvoja SR a ministrovi financií SR.

Na pracovných stretnutiach sa v súvislosti so ŠP ďalej ukázalo nevyhnutne potrebné posudzovať schémy ŠP zo strany ÚŠP v súlade s programovými doplnkami tak, aby nedochádzalo k situácii, keď je vypracovaná schéma ŠP, ktorá nie je v častiach aktivity a konečný prijímateľ pomoci prepojená s programovým doplnkom.

Na základe aktualizovaných programových doplnkov, ktorých súčasťou budú aj finančné tabuľky, MF SR a ÚV SR následne vypracujú dodatok ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004 – 2006.
Úradu pre štátnu pomoc bolo v termíne do 01.08.2003 predložených celkovo 14 schém štátnej pomoci zo všetkých riadiacich orgánov, z nich 6 bolo spripomienkovaných ÚŠP a vrátených na dopracovanie. V priebehu 34. týždňa Úrad pre štátnu pomoc vyhodnotil predložené schémy štátnej pomoci. 

Programové doplnky boli upravené o aktivity, ktoré nespadajú pod pravidlá štátnej pomoci a aktivity, pri ktorých je potrebné zisťovať, či bude dochádzať k štátnej pomoci; pre každé opatrenie sa ujasnil konečný príjemca pomoci, boli definované formy pomoci.

Programové doplnky a schémy štátnej pomoci budú zreteľne prepojené: v PD bude vyznačené, ku ktorému opatreniu a na ktoré aktivity sa viaže schéma štátnej pomoci a v schémach štátnej pomoci budú jasne vyznačené aktivity v rámci opatrenia, na ktoré sa vzťahuje schéma štátnej pomoci. (Zoznam schém štátnej pomoci je uvedený  v prílohe č. 5).

IV. Stav prípravy kritérií na predkladanie projektov

RO pre SOP poľnohospodárstvo a rozvoj vidieka:
Kritériá na predkladanie projektov budú v metodických pokynoch poľnohospodárskej platobnej agentúry (PPA). V súlade s odporúčaním ÚŠP je potrebné zapracovať kritériá do schém štátnej pomoci, v tých opatreniach, v ktorých sa tieto vypracúvajú.

RO pre OP Základná infraštruktúra:
Kritériá na predkladanie projektov sú obsiahnuté v programovom doplnku OP ZI, ktorý je v súčasnosti k dispozícii v prvej pracovnej verzií. RO pre OP ZI v súčasnosti pracuje na ich upresnení a špecifikovaní. K termínu 31. augusta MŽP SR eviduje pre prioritu 2 údaje o 414 projektových zámeroch v celkovej výške 408 MEUR. Z toho 97 projektových zámerov v celkovej výške 307 MEUR je s čiastočne alebo úplne pripravenou projektovou dokumentáciou. 

RO pre SOP Priemysel a Služby:
Kritériá na predkladanie projektov sú v rozpracovaní - je vypracovaná hodnotiaca tabuľka, slúžiaca ako podklad pre hodnotenie projektových zámerov. 

Takisto MH SR vypracovalo informačnú príručku, ktorá po definitívnom schválení bude zverejnená na internetovej stránke MH SR.

RO pre SOP Ľudské zdroje
Kritériá na predkladanie projektov budú súčasťou manuálu pre žiadateľov a interných manuálov RO a SO/RO.

V. Stav prípravy zásobníkov projektov

RO pre SOP poľnohospodárstvo a rozvoj vidieka:
V rámci predvstupového nástroja SAPARD sa doteraz eviduje 171 prijatých projektov v rámci opatrenia č. 1 a 4b, ktoré doteraz neboli schválené z dôvodu, že sa očakáva písomný súhlas EK s udelením akreditácie na opatrenie č. 4b a rozšírenie opatrenia č.1 o podporu HD a ošípaných.

Pracovníci regionálnych odborov MP SR v súčasnosti prostredníctvom tlače a osobných rokovaní vyzvali budúcich záujemcov o finančné prostriedky zo štrukturálnych fondov na predloženie predbežných podnikateľských zámerov do 15.08.2003. Týmto bude doplnený zásobník projektov. Súčasťou zásobníka sú projekty pozemkových úprav, kde je beneficientom MP SR. Časť z nich bude realizovaná prostredníctvom programu SAPARD, druhá časť prostredníctvom SOP. V súčasnosti sa eviduje 9 projektov v celkovej výške požiadaviek na verejné zdroje 5,9 mil. € a do 31.12.2003 budú pripravené projekty v celkovej výške 12 mil. €.

RO pre OP Základná infraštruktúra:
V súčasnosti pripravuje riadiaci orgán predbežnú databázu projektov za Prioritu 3 - Lokálna infraštruktúra. Eviduje sa približne 700 projektov, z toho je asi 200 pripravených na realizáciu.

RO pre SOP Priemysel a Služby:
V súčasnosti je na RO evidovaných 188 (v mesiaci júni ich bolo 176) návrhov projektov, ktoré sa vyhodnocujú a budú realizované cez individuálne projekty ako projekty infraštruktúry. 

RO pre SOP Ľudské zdroje
V súčasnosti je na MPSVR SR pripravných 6 národných projektov, pri ktorých sa v roku 2004 očakáva skutočné čerpanie vo výške 4 175 mil. Sk vrátane spolufinancovania (cca 100 mil. €), a to na základe čerpania v roku 2002. Vypracovanie ďalších 4 národných projektov pripravuje MPSVR SR do konca októbra 2003. 

VI. Stav vypracovania manuálov 

Manuál má slúžiť na písomnú špecifikáciu úloh, povinností a postupov, presne určiť postupnosť krokov, povinnosti a úroveň detailov od pridelenia úlohy až po jej dokončenie s presným určením pracovníka zodpovedného za vykonanie úlohy v danej kvalite (zapracované do opisu náplne pracovného miesta), určením zastupiteľnosti jednotlivých pracovníkov navzájom v rámci jedného útvaru.

Predbežný zoznam manuálov:

Interné manuály pre pracovníkov RO a SO/RO:
Manuál interných postupov 
Manuál schvaľovania projektov
Kontrolný list schvaľovania projektov
Kontrolný list pre posudzovanie žiadosti
Manuál k monitorovacím správam
Manuál pre výkon kontroly fyzickej realizácie projektov

Externé manuály pre žiadateľov:
Manuál pre žiadateľov
Manuál na vypracovanie žiadosti 

Podľa uznesenia vlády č. 423/2003, bod B.2. je vypracovanie manuálov procedúr uložené relevantným ministrom v termíne do 31.10.2003. Vzhľadom na potrebu urýchlenia celého procesu sa návrh uznesenia vlády SR predkladaného materiálu ruší bod B.2. uznesenia vlády SR č. 423/2003 a rozčleňuje pôvodnú úlohu na vypracovanie externých manuálov pre žiadateľov  (RO, SO/RO) a Kohézneho fondu (RO,SO/RO)  s termínom do 22. septembra 2003 a interných manuálov, kde bol ponechaný termín 31. október 2003.

MF SR koordinuje prípravu manuálov platobného orgánu a sprostredkovateľských orgánov pod platobným orgánom. Platobný orgán vypracoval obsahovú štruktúru manuálu, ktorý budú tvoriť čiastkové manuály pre príslušné zodpovednosti a činnosti. Táto štruktúra bude použitá pre manuály finančného riadenia jednotlivých fondov – ERDF, ESF, EAGGF+FIFG). V 35. týždni boli zorganizované semináre so zahraničným expertom (v rámci twinningového projektu SK01/IB/SPP/01) pre pracovníkov PO a SO/PO k danej problematike.

MPSVR SR vytvorilo pracovné tímy, ktoré sú zodpovedné za vypracovanie manuálov. Ide o tímy na vypracovanie postupov pre vypisovanie tendrov, pre monitorovacie, prijímanie projektov, schvaľovania grantov, uzatvárania zmlúv, vypracovanie výročných správ, manuálov pre zabezpečenie finančného riadenia, typizáciu výdavkov, druhotnú evidenciu pohľadávok, výkon predbežnej a priebežnej kontroly, manuálov pre hodnotenie, manuálu pre publicitu. Manuál pre výkon auditu a výkon ex-post kontroly bude vypracovaný na úrovni MF SR a útvarov auditu a odboru kontroly MPSVR SR v termíne podľa harmonogramu Implementačného plánu ESF.

V zmysle uznesení vlády 423/2003, 1029/2002 a 1030/2002 bolo uložené ministrovi výstavby a regionálneho rozvoja v spolupráci so všetkými relevantnými RO vypracovať manuály pre riadenie procedúr na úrovni riadenia štrukturálnych fondov (RO, SO/RO, PO, SO/PO) a Kohézneho fondu (manuál pre výkon kontroly fyzickej realizácie projektov financovaných z KF, manuál pre výkon kontroly fyzickej realizácie projektov financovaných zo štrukturálnych fondov, manuál pre riadenie monitorovacieho informačného systému pre štrukturálne fondy)  do termínu 31. októbra 2003. 

V zmysle záverov koordinačného rokovania pracovnej skupiny podpredsedu vlády SR pre európsku integráciu, ľudské práva a menšiny zo dňa 25.08.2003 budú v termíne do 02.09.2003 zriadené ad hoc pracovné skupiny k dopracovaniu žiadosti pre konečného prijímateľa pomoci, návrhu štandardizovanej zmluvy uzatvorenej medzi RO/SORO a konečnými prijímateľmi pomoci, interných manuálov (príručky pre žiadateľa – konečného prijímateľa pomoci) a externých manuálov. Za koordináciou týchto skupín zodpovedá ÚV SR a MVRR SR.

Čo sa týka interných manuálov, a manuálov procedúr na úrovni riadenia ŠF a KF tie sa môžu spracovávať až po ukončení audit trailov, ktoré sú momentálne v stave finalizácie. 

Manuál na verejné obstarávanie je v súčasnosti v štádiu rozpracovanosti. 

Predpokladom dokončenia všetkých manuálov v termíne je dodržanie zamýšľaného postupu a nenarušovania zvolenej koncepcie, ktorá predpokladá spoločnú prácu všetkých zainteresovaných rezortov a maximálne využitie už spracovaných materiálov a skúseností získaných pri príprave manuálu v rámci systému EDIS. Tejto etape riešenia predchádzalo pomerne dlhé obdobie zbierania podkladových materiálov a názorov všetkých zainteresovaných strán vrátane štúdia a zbierania zahraničných vzorov. Interné manuály sú v uvedenej koncepcii časťami uvažovaných materiálov. Uvažovaná koncepcia vychádza zo skúseností Portugalska a zámeru prezentovaného i niektorými menšími kandidátskymi krajinami. Spracovaniu príručiek a manuálov predchádza aspoň predbežné schválenie konečných verzií programových dokumentov pre jednotlivé OP. 

Možné riziká:
Nedostatočná koordinácia prípravy vypracovania manuálov a nezabezpečenie štandartného implementačného, finančného, monitorovacieho, kontrolného manuálu ako aj manuálu pre verejné obstarávanie pre všetky RO zo strany koordinátorov.

Je potrebné urýchliť prípravu externých manuálov pre RO, SO/RO a príručiek pre konečných prijímateľov, keďže bez  nich nie je možné vypísať výzvy na predkladanie projektov.

Koordinácia a príprava časového harmonogramu vypracovania externých a interných manuálov  je v zmysle uznesenia vlády SR č. 423/2003 v kompetencii MVRR SR a MF SR. Keďže nosná časť manuálov je podobná, navrhuje sa vytvoriť ad hoc pracovné tímy pre prípravu jednotlivých manuálov a skrátiť termíny tak, aby tieto neboli prekážkou pre plynulé zabezpečenie čerpania prostriedkov zo štrukturálnych fondov v roku 2004.  

VII. Aktuálny stav budovania IT monitorovacieho systému

V zmysle nariadenia Rady 1260/1999 (ES) je zodpovedným orgánom za vybudovanie informačného monitorovacieho systému (ITMS) riadiaci orgán pre CSF. V podmienkach SR riadiacim orgánom pre CSF je MVRR SR.

Jedinou požiadavkou EK je kompatibilita vybudovaného ITMS s monitorovacím systémom Komisie. Je v kompetencii štátu, aký postup si zvolí pri vybudovaní ITMS.  Do dvoch rokov po vybudovaní bude ITMS predmetom auditu zo strany EK. Komisia nevyžaduje, aby všetky procesy implementácie boli zahrnuté v ITMS. Základnou požiadavkou je zachovanie a prenos všetkých finančných dát v rámci daných programov.

Na základe osobných stretnutí s predstaviteľmi jednotlivých rezortov budú požiadavky riadiacich orgánov zohľadnené a implementované do procesov, ktoré majú byť podporované IT monitorovacím systémom. Konkrétne o ktoré požiadavky sa jedná je predmetom stretnutí, ktoré sa konajú v priebehu augusta – septembra 2003. 

Vo februári 2003 MF SR v spolupráci s dodávateľom rozpočtového informačného systému vypracovalo rámcovú procesnú analýzu na úrovni inštitúcií ako základ pre vybudovanie ITMS. Audit traily na úrovni pracovných pozícií budú tvoriť základ pre detailnú procesnú analýzu ITMS. Detailná procesná analýza bude jedným z podkladov pre budúceho dodávateľa.

V auguste 2003 sa začal čiastkový projekt na zber požiadaviek pre ITMS. Členmi pracovnej skupiny sú predstavitelia MF SR, MVRR SR, DataCentra, dodávateľa rozpočtového systému a predstavitelia jednotlivých riadiacich orgánov. Pracovná skupina poskytne pre budúceho dodávateľa systému nasledovné podklady:
•	Dokument procesnej analýzy na úrovni riadiacich orgánov,
•	Dokument detailnej procesnej analýzy na úrovni pracovných pozícií,
•	Rámcový audit trail,
•	Use case model,
•	Doménový model,
•	Modul monitorovania účinnosti.

Na zlepšenie a urýchlenie komunikácie medzi členmi pracovnej skupiny bola zriadená interná web stránka pre ITMS, ktorá obsahuje komplexné a aktuálne informácie v súvislosti s prípravou ITMS pre štrukturálne fondy a Kohézny fond. 

Členovia pracovnej skupiny pre ITMS pripravili návrh zoznamu procesov podporovaných IT monitorovacím systémom a to vo variante pre minimálnu a konečnú verziu ITMS. Z dôvodu zrušenia pôvodného tendra Delegáciou EK v novembri 2002 nie je možné zabezpečiť úplné dodanie plne funkčného ITMS v pôvodne naplánovanom termíne 01.01.2004. Z tohto dôvodu je nutné zamerať sa na vypracovanie minimálnej verzie, ktorá bude zabezpečovať výmenu dát od 01.01.2004 tak, aby bola funkčná k 31.12.2003. Pracovná skupina pre IT monitorovací systém vypracovala Analýzu rizík pre celý projekt vývoja IT monitorovacieho systému. V tejto Analýze rizík sú rozpracované scenáre krízového manažmentu v jednotlivých etapách, ak sa vyskytnú problémové oblasti, napr. počas kontrahovania, výberu budúceho dodávateľa, dodávky systému a pod. Na každé riziko je pripravených niekoľko alternatívnych riešení.

V apríli 2003 po vzájomnej dohode s MF SR boli pripravené zadávacie podmienky na vypísanie tendra pre vybudovanie ITMS pre štrukturálne fondy a Kohézny fond. Finálna verzia zadávacích podmienok po dopracovaní na základe doporučení experta EK bola schválená Delegáciou EK v SR dňa 24.06.2003. Následne MF SR a MVRR SR vypracovalo podklady na vyhlásenie verejnej medzinárodnej súťaže, ktoré boli zaslané na CFCU. Po schválení súťažných podkladov Delegáciou EK bola vyhlásená verejná medzinárodná súťaž. Podmienky súťaže boli dňa 12.07.2003 zverejnené vo vestníku EK. Konečným termínom na prihlásenie sa do verejnej súťaže pre jednotlivých uchádzačov bol 14. august 2003. 

Dňa 15. augusta  2003 zasadala výberová komisia s cieľom pripraviť zoznam uchádzačov, ktorí vyhovujú definovaným kritériám. Vybraní uchádzači budú mať 50 dní na prípravu podrobnej špecifikácie ponuky, na základe ktorých bude vybratý dodávateľ pre ITMS. Podpis zmluvy s budúcim dodávateľom systému je naplánovaný na november 2003.   

Keďže základnou podmienkou pre prijatie prvej žiadosti príslušným RO/SORO je funkčný ITMS, je potrebné zabezpečiť fungovanie aspoň minimálnej verzie tohoto systému. Z uvedeného dôvodu navrhujeme vytvoriť osobitnú pracovnú skupinu pre tvorbu minimálnej verzie ITMS tak, aby tento systém bol dokončený k 01.01.2004. Pri realizácii tohoto systému sa využije návrh zoznamu procesov podporovaných IT monitorovacím systémom vo variante pre minimálnu verziu ITMS. Súčasne sa zvážia technické riešenia prispôsobenia modelu monitorovania účinnosti dodaného Ministerstvu výstavby a regionálneho rozvoja SR. 

Zástupcovia riadiacich orgánov sú členmi skupín čiastkových projektov pre ITMS. Tieto skupiny sa pravidelne stretávajú. Problémom u niektorých rezortov je, že nemajú stabilných členov pracovných skupín, čo môže spôsobovať nekonzistenciu v informovaní o vývoji ITMS.  

V pravidelných mesačných správach bude MVRR SR informovať o pokroku v oblasti vývoja IT monitorovacieho systému. 

Možné riziká:
Pri minimálnej verzii ITMS vyplýva riziko z krátkosti času na jeho dodávku a z ochoty dotknutých ústredných orgánov štátnej správy aktívne sa zapojiť do procesu.

Problematika odporúčania DG Employment na osobitný ITMS pre ESF sa bude riešiť v rámci pracovnej skupiny. 

VIII. Finančná kontrola a vnútorný audit

Legislatíva a jej implementácia

V súlade s Plánom práce vlády SR na rok 2003 a v spolupráci s Twinningovými expertmi Útvar metodiky finančnej kontroly a vnútorného auditu na rokovanie vlády v septembri 2003 predloží Postupy pre finančnú kontrolu štrukturálnych fondov a Kohézneho fondu a zabezpečí inštruktáž  užívateľov. Postupy finančnej kontroly sú určené pre riadiace orgány a  platobné orgány a ich sprostredkovateľské orgány, pre špecializované  orgány finančnej kontroly a budú priamo nadväzovať na súčasne aktualizované koncepcie finančného riadenia štrukturálnych fondov a Kohézneho fondu.

V intenciách dokumentu Správa o zavádzaní vnútorného auditu v Slovenskej republike schváleného uznesením vlády SR č. 406/2003 bude priebežne zabezpečovaný metodický dohľad MF SR k dokumentácii a vnútorným postupom vypracovaným ústrednými orgánmi pre vnútorný audit, ako aj pre finančnú kontrolu. 
	
Útvar metodiky finančnej kontroly a vnútorného auditu  MF SR na základe odporúčania Organizácie SIGMA, ktorá v minulom roku uskutočnila odbornú pomoc (Peer Assisstance) pre systém verejnej vnútornej finančnej kontroly v SR, zabezpečil  odovzdanie praktických skúseností Agentúry SAPARD z auditu systémov a vypracovania manuálov vnútorných postupov. Najmä z dôvodu prebiehajúceho procesu implementácie rozšíreného decentralizovaného informačného systému (EDIS) v SR bola na Ministerstve financií SR zorganizovaná dňa 06.08.2003 spoločná prezentácia vnútorných postupov  Agentúry SAPARD v kontexte implementácie prostriedkov ES. Prezentácie sa zúčastnilo celkom 35 zamestnancov z Centrálnej finančnej a kontraktačnej jednotky, platobných orgánov pre štrukturálne fondy a Kohézny fond MF SR, riadiacich orgánov, sprostredkovateľských orgánov pod platobnými a riadiacimi orgánmi, implementačných agentúr a vnútorných audítorov.

Administratívne kapacity

Vytvorené pracovné miesta, ktoré sú súčasťou systému verejnej vnútornej finančnej kontroly sú ťažko obsaditeľné a aj obsadené pracovné miesta v tejto oblasti sú charakterizované vysokým stupňov fluktuácie zamestnancov.

Predseda  Úradu pre štátnu službu listami č.UŠS-1608/2003-100 zo dňa 18.06.2003 a č. UŠS-17382/2003-100 zo dňa 14.08.2003 informoval o vypísaných výberových konaniach na voľné štátnozamestnanecké miesta v odbore štátnej služby 1.07 Kontrola, sťažnosti a petície, vnútorný audit, zverejnených na základe požiadaviek jednotlivých služobných úradov (k 13.06.2003 celkom 198, od 14.06.do 13.08.2003 celkom 38 voľných miest).
 
Minister výstavby a regionálneho rozvoja SR (list č. 1527/M2003 z 29.07.2003), minister pôdohospodárstva SR (list č.2585/2003-100 z 30.07.2003) oznámili podpredsedovi vlády a ministrovi financií zriadenie viacčlenných útvarov vnútorného auditu a informovali o probléme získať odborníkov.

MF SR listami č. 7203/2003-ŠTP zo dňa 08.08.2003 požiadalo služobné úrady ústredných orgánov zaslať v termíne do 20.08.2003 aktuálnu informáciu o vytvorených a skutočne obsadených pracovných miestach pre finančnú kontrolu ex-ante a ex-post  v členení podľa uznesení vlády SR č. 702/2001 a č. 947/2002. Tieto údaje budú prezentované Európskej komisii a súčasne budú aj podkladom pre realizáciu opatrení na zlepšenie platového ohodnotenia príslušných zamestnancov. 

V súčasnosti ÚV SR pripravuje materiál „Návrh na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu“. Do tohto materiálu, ktorý bude riešiť zlepšenie odmeňovania vybraných štátnych zamestnancov od 01.01.2004, budú zahrnuté aj pracovné miesta z oblasti finančnej kontroly a vnútorného auditu, ktorí plnia úlohy súvisiace s čerpaním prostriedkov z fondov EÚ, čo prispeje k zlepšeniu situácie v oblasti administratívnych kapacít.  

Vzdelávanie

Útvar  metodiky finančnej kontroly a vnútorného auditu  MF SR ako odborný garant na Inštitúte pre verejnú správu MV SR zabezpečil v mesiaci jún 2003 realizáciu dvojtýždňového kurzu 
„Finančná kontrola“, na ktorom sa zúčastnilo 31 zamestnancov z ústredných orgánov a z okresných úradov. Do konca roka ešte budú realizované dva kurzy „Finančná kontrola“ a jeden kurz „Vnútorný audit“.

V spolupráci s francúzskymi expertmi v rámci Twinningového projektu SR01/FI/02 Public Internal Financial Control (PIFC-Verejná vnútorná finančná kontrola) v mesiacoch jún a júl pripravil 4 dvojdňové semináre „Finančná kontrola“ so zameraním na finančné riadenie, predstavenie regionálnej politiky, jej princípov a strategických pojmov, audit trailov, kontroly uskutočnenej služby, kontroly kvality, kontroly na základe vzoriek a praktické príklady. Účasť a záujem zástupcov niektorých rezortov nezodpovedali dôležitosti a aktuálnosti témy. Na školení sa zúčastnilo 161 účastníkov a ďalšie 4 dvojdňové školenia budú realizované v mesiacoch august a september 2003. 

IX. Realizácia komunikačného akčného plánu RO CSF

Návrh komunikačného akčného plánu RO CSF bol schválený uznesením vlády SR č. 568/2003 dňa 02.07.2003. 

V rámci komunikačného akčného plánu RO pre CSF začal organizovať semináre pre regionálne rozvojové agentúry, VUC a ďalších regionálnych partnerov s cieľom zabezpečiť informovanosť o riadiacich orgánoch, jednotlivých operačných programov a programových doplnkov. V septembri 2003 bude zorganizovaná celoslovenská konferencia, kde sa predstaví integrovaná informačná sieť a vysvetlí sa stratégia publicity a šírenia informácií o štrukturálnych fondoch RO pre CSF a riadiacich a sprostredkovateľských orgánoch jednotlivých operačných programov.

Prvá časť brožúry „Aby európske fondy slúžili Slovensku I a II“ bola publikovaná a zverejnená na internetovej stránke MVRR SR. Na Komunikačný akčný plán nadväzujú aj komunikačné plány ostatných riadiacich orgánov.

RO pre CSF pripravil zadanie pre výrobu www stránky s informačným portálom, ktorý bude pracovať ako spoločný nástroj IIS, ktorý bude umožňovať jednotný posun informácií smerom na verejnosť a potenciálnym konečným užívateľom pomoci. 

V súčasnosti pracuje RO pre CSF v spolupráci s ostatnými partnermi na finálnej podobe komunikačných akčných plánov. Medzirezortná pracovná skupina pre publicitu, tak ako je zadefinovaná v Komunikačnom akčnom pláne (KAP) RO pre CSF, pracuje priebežne.

Možné riziká:
Nízka úroveň spolupráce príslušných ústredných orgánov štátnej správy zodpovedných za realizáciu komunikačného akčného plánu môže viesť k nejednotnosti informácií poskytovaných verejnosti. Absencia informácií môže viesť k oneskoreniu predkladaných projektov potenciálnymi konečnými prijímateľmi pomoci. Boli indikované problémy (MH SR) so zabezpečením finančných prostriedkov na realizáciu úloh v rámci KAP.

X. Riziká čerpania štrukturálnych fondov a Kohézneho fondu v roku 2004

Čerpanie povstupových fondov EÚ v tomto programovacom období závisí od pripravenosti interného prostredia – ústredných orgánov štátnej správy, riadiacich orgánov a platobného orgánu a od pripravenosti externého prostredia efektívne sa uchádzať o podporu z jednotlivých opatrení príslušných programových dokumentov.
 
Pokiaľ Slovenská republika má byť reálne pripravená prijať prvú žiadosť o podporu z fondov EÚ 02.01.2004 je potrebné vykonať najmä tieto úlohy :
•	Zvýšiť existujúcu administratívnu kapacitu v etape prípravných prác a programovacej (najmä pri príprave manuálov, žiadosti, zmluvy s konečným prijímateľom pomoci...) fáze koordináciou a vytváraním ad-hoc pracovných skupín za účasti expertov z príslušných ústredných orgánov štátnej správy.
•	Následne z dôvodu zvýšenia administratívnej kapacity presunúť časť plnenia úloh týkajúcich sa externých manuálov z uznesenia vlády č. 423/2003 na termíny do 22.9.2003.
•	Rozčleniť výzvy na predkladanie projektov na tie, ktoré si nevyžadujú notifikáciu štátnej pomoci a na zvyšné opatrenia tak, aby prvé výzvy na predkladanie projektov boli zverejnené do konca októbra 2003.
•	Rozčleniť práce pri budovaní IT monitorovacieho systému  ( ďalej len ITMS ) na 2 odlišné etapy – minimálny ITMS, ktorý bude vytvorený a implementovaný (vrátane vyškolenia príslušných pracovníkov) do 01.01.2004 a na dobudovanie komplexného ITMS, ktorý ak bude úspešné výberové konanie na jeho dodávku môže byť sfunkčnený do júna 2004.
•	Bude nevyhnutné dosiahnuť úspešnú realizáciu integrovaného informačného systému v rámci Komunikačného akčného plánu CSF, najmä zabezpečenie úzkej koordinácie medzi jednotlivými RO, SO ako aj orgánmi samosprávy.  
•	Precízne vybrať projekty podľa jednotlivých operačných programov, z hľadiska času začiatku ich realizácie a výšky požadovanej podpory z povstupových fondov EÚ a zapojenie partnerov do fázy programovania.

Odklad realizácie vyššie spomenutých úloh znamená zotrvať v riziku nízkeho čerpania povstupových fondov v roku 2004.

Pripravenosť interného prostredia. 

Pripravenosť interného prostredia je merateľná najmä 3 základnými faktormi 
•	personálne obsadenie a pripravenosť personálu administrovať agendu povstupových fondov, 
•	príprava interných a externých manuálov a postupov, žiadosti a zmlúv pre RO, SO/RO, PO a SO/PO, interný audit a kontrolu,
•	ITMS a budovanie systému monitorovania a evaluácie.

Potreba urýchliť pripravenosť interného prostredia je predurčená snahou o vytvorenie podmienok na čerpanie prostriedkov z povstupových fondov už začiatkom roka 2004. To znamená, že je v prvom rade potrebné vypracovať unifikovanú žiadosť z hľadiska jej systému (špecifiká príslušného operačného programu budú do žiadosti zapracované príslušným RO). Súbežne je potrebné sa sústrediť na vypracovanie vzorovej zmluvy pre konečného prijímateľa pomoci. Súbežne bude potrebné vypracovať externé manuály (resp. príručky pre žiadateľa o pomoc/grant), na základe ktorých bude konečný prijímateľ pomoci žiadať o pomoc/grant z povstupových fondov EÚ. Ďalším paralelným procesom musí byť vytváranie interných manuálov pre pracovníkov RO, SO/RO, PO a SO/PO (ide o interné postupy, kontrolný list pre schvaľovanie projektov, systém posudzovania žiadosti, systém monitorovania ).

Pôvodný termín 31.10.2003 sa z hľadiska vyššie uvedeného cieľa – pripravenosť na čerpanie povstupových fondov od 02.01.2004 javí ako neskorý.

Dôvody sú nasledovné :
•	Projektový cyklus, ktorý bude uplatnený u OP (SOP Poľnohospodárstvo a obnova vidieka a SOP Ľudské zdroje predpokladá použitie iného cyklu) sa dá popísať nasledovne : 
o	D0 - výzva na predkladanie projektov, 60 dňová lehota, 
o	D61- prijímanie projektov, 7 dní na formálnu kontrolu žiadostí, 
o	D68 - hodnotenie projektov a výber vhodných projektov, 
o	D82 - oznámenie o výsledku výberu projektov, 
o	D90 - návrh zmluvy o poskytnutí nenávratného finančného príspevku z povstupových fondov EÚ, 
o	D104 - uzatvorenie zmluvy s konečným prijímateľom pomoci (KPP) a vyhlásenie výberového konania na predmet obstarania,
o	D 148 až D 208 výber dodávateľa (v závislosti od typu projektu), 
o	D 162 až D 222 uzatvorenie zmluvy o dielo, resp. zmluvy, ktorá je príslušná k typu obstarávanej veci, 
o	D 176 – D 236 (aj neskôr) vystavenie faktúry dodávateľom, 
o	D 183 až D 243 úhrada dodávateľovi a žiadosť o preplatenie oprávnených nákladov, 
o	D 243 až D 303 prvá úhrada realizovaná SO/PO na účet KPP. 

V skrátených termínoch a vyhlásení na predkladanie projektov 31.10.2003 je možné uzatvoriť kolo 02.01.2004, podpísať zmluvy s KPP 14.02.2004 a 01.07.2004 realizovať prvé vyplatenia z povstupových fondov. V pôvodnom harmonograme sa predpokladalo vyhlásenie pre výber projektov na december a tak sa tieto termíny posunú o 30 až 60 dní neskôr. To by znamenalo u veľkých investičných projektov započať úhrady až koncom októbra 2004.

•	Bude dôležité, aby boli koneční prijímatelia pomoci so žiadosťami, podmienkami programovania a implementácie a všeobecnými zmluvnými ustanoveniami oboznámení aspoň 30 dní pred vyhlásením kola pre výber projektov.

Na riešenie uvedenej situácie bude potrebné okamžite prijať nasledovné opatrenia:
•	Vytvorenie ad hoc pracovných skupín pre 
–	vypracovanie formulárov žiadosti pre KPP, v termíne vypracovania k 22.9.2003,
–	vypracovanie zmluvy s KPP, v termíne vypracovania k 22.9.2003,
–	vypracovanie externého manuálu (postupu KPP pri vypracovávaní žiadosti) v termíne vypracovania k 22.9.2003,
–	vypracovanie interných manuálov, v termíne vypracovania k 31.10.2003,
•	Vyčlenenie pracovníka z každého RO (pre vypracovanie zmluvných dokumentov a interných manuálov i s PO) do príslušnej pracovnej skupiny s následným vymenovaním týchto pracovných skupín k 01.09.2003.
•	Kontrola postupu prác na pravidelnej pracovnej skupine podpredsedu vlády na prerokovávanie prioritných problémov súvisiacich s čerpaním finančných prostriedkov EÚ s vyhodnotením v pravidelnej Správe o pripravenosti SR na čerpanie predvstupových nástrojov, Kohézneho fondu a štrukturálneho fondu k 30.9.2003.

Obdobný postup je navrhovaný aj pri vytváraní minimálnej verzie ITMS. Navrhuje sa rozčlenenie existujúcej pracovnej skupiny pre ITMS na 2 skupiny, s tým, že je potrebné sa plne venovať vypracovaniu minimálnej verzie ITMS. Tá by mala byť vytvorená do 01.01.2004 a to z dôvodu možnosti spracovania prvých žiadostí od KPP už v januári 2004.

Tento ITMS by obsahoval minimálne povinné segmenty v rámci modulov Programovanie, finančné riadenie, monitorovanie, podporu štruktúry riadenia programových dokumentov a minimálne požiadavky na monitoring.

Hodnotenie postupu prác na minimálnej verzii ITMS bude podliehať vyhodnoteniam v pravidelnej mesačnej Správe o pripravenosti SR na čerpanie predvstupových nástrojov, Kohézneho fondu a štrukturálneho fondu.

Taktiež je nevyhnutné zabezpečenie školení v oblasti verejného obstarávania pre pracovníkov RO a SO/RO a tiež oboznámenie konečných prijímateľov pomoci s novým zákonom o verejnom obstarávaní. Z tohoto dôvodu bude potrebné do finálnej verzie externého manuálu priložiť zásady verejného obstarávania pre KPP.

Pripravenosť externého prostredia 
 
Pre úspech  čerpania povstupových fondov je potrebné riadne informovať a vyškoliť potenciálnu klientelu - konečných prijímateľov pomoci.

Realizácia prvej časti opatrenia je závislá predovšetkým od implementácie KAP. Zodpovednosť za implementáciu má CSF, pričom na príslušných úrovniach sú zodpovedné za správnosť a úplnosť informácií príslušné RO.

Súčasťou architektúry KAP ako integrovaného informačného systému  sú portál - informačná linka, www stránka Štrukturálne fondy pre Slovensko apod. Riziko spočíva v koordinácii informácií a vo vyčlenení finančných prostriedkov v jednotlivých rozpočtových kapitolách na účely KAP.

Riziko pripravenosti externého prostredia je merateľné cez zásobník projektov. V tomto ohľade je nie uspokojivá a bude potrebné prijať opatrenia na precizovanie zásobníka projektov z hľadiska objemov čerpania a predpokladaného času zahájenia čerpania povstupových fondov.

C. Vyhodnotenie plnenia úloh z uznesení vlády SR č. 458/2003 a 684/2003

Uznesenie vlády SR č. 458 z 11. júna 2003 k východiskám úspešnej integrácie SR do EÚ v oblasti predvstupových nástrojov, Kohézneho fondu a šrukturálnych fondov

B.1. 	v spolupráci s podpredsedom vlády a ministrom financií, podpredsedom vlády a ministrom hospodárstva, ministrom pôdohospodárstva, ministrom výstavby a regionálneho rozvoja, ministrom životného prostredia, ministrom práce, sociálnych vecí a rodiny, ministrom školstva a ministrom dopravy, pôšt a telekomunikácií vytvoriť pracovnú skupinu stretávajúcu sa každý týždeň na prerokovávanie prioritných problémov súvisiacich so vstupom Slovenska do Európskej únie s dôrazom na pripravenosť SR na čerpanie finančných prostriedkov z fondov EÚ
Termín: 		ihneď
Zodpovedný: 	podpredseda vlády pre európsku integráciu, ľudské práva a menšiny
Vyhodnotenie: 	Pracovná skupina sa stretáva pravidelne každý pondelok a výrazne prispela k zlepšeniu medziministerskej koordinácie záležitostí súvisiacich s prípravou SR na čerpanie prostriedkov z fondov EÚ.

B.2. 	v spolupráci s príslušnými ministrami vypracovať a predložiť na rokovanie vlády návrh na zefektívnenie koordinácie v oblasti štrukturálnych fondov a Kohézneho fondu
Termín: 		do 1. septembra 2003
Zodpovedný: 	podpredseda vlády pre európsku integráciu, ľudské práva a menšiny
Vyhodnotenie: 	Materiál bol vypracovaný a dňa 21.08.2003 predložený na medzirezortné pripomienkové konanie. Vzhľadom na zásadné pripomienky MVRR SR bude nevyhnutné opätovne prerokovať dokument na úrovni ministrov.

B.3. 	vypracovať a predložiť na rokovanie vlády návrh na zmenu štatútu Ministerskej rady vlády SR pre európsku integráciu a transformovať radu na orgán vlády koordinujúci európske záležitosti
Termín: 		do 01. júla 2003
Zodpovedný: 	podpredseda vlády pre európsku integráciu, ľudské práva a menšiny
Vyhodnotenie: 	Vláda SR schválila nový štatút Ministerskej rady vlády SR pre záležitosti EÚ uznesením č. 499 z 18.06.2003. 

B.4. 	v spolupráci s podpredsedom vlády a ministrom financií, ministrom práce, sociálnych vecí a rodiny, predsedom Úradu pre štátnu službu vypracovať a predložiť na rokovanie vlády návrh konkrétneho riešenia na stabilizáciu a zlepšenie odmeňovania zamestnancov v štátnej a verejnej službe zodpovedných za čerpanie finančných prostriedkov z fondov ES, plniacich úlohy vyplývajúce z členstva SR v EÚ a zastupujúcich SR vo výboroch a pracovných skupinách inštitúcií EÚ od 01. januára 2004
Termín: 		do 01. augusta 2003
Zodpovedný: 	podpredseda vlády pre európsku integráciu, ľudské práva a menšiny
Vyhodnotenie: 	Materiál bol vypracovaný a dňa 05.08.2003 predložený na medzirezortné pripomienkové konanie. Na žiadosť zástupcov Ministerstva práce, sociálnych vecí a rodiny SR, Ministerstva financií SR a Úradu pre štátnu službu sa dňa 14.08.2003 uskutočnilo rokovanie s podpredsedom vlády SR pre európsku integráciu, ľudské práva a menšiny. Na základe záverov z predmetného rokovania bola vypracovaná nová verzia materiálu a dňa 15.08.2003 bola opätovne predložená na medzirezortné pripomienkovanie a dňa 22.08.2003 materiál prerokovala Rada vlády SR pre regionálnu politiku. 

B.6. 	vypracovať a predložiť na rokovanie vlády správu o stave vo využívaní predvstupovej pomoci a povstupovej pomoci 
Termín: 		do 01. júla 2003 a mesačne
Zodpovedný: 		podpredseda vlády pre európsku integráciu, ľudské práva a menšiny 
minister výstavby a regionálneho rozvoja 
podpredseda vlády a minister financií
Vyhodnotenie: 	Správu k 30.06.2003 schválila vláda SR uznesením č. 684 zo 
16. júla 2003.

B.9. 	vypracovať a  predložiť na rokovanie vlády koncepciu spolufinancovania projektov z predvstupových fondov, štrukturálnych fondov a Kohézneho fondu pre roky 2004 až 2006
Termín: 		do 15. augusta 2003
Zodpovedný: 	podpredseda vlády pre európsku integráciu, ľudské práva a menšiny
podpredseda vlády a minister financií 
minister výstavby a regionálneho rozvoja
minister životného prostredia
minister dopravy, pôšt a telekomunikácií
minister práce, sociálnych vecí a rodiny
minister školstva
minister pôdohospodárstva
Vyhodnotenie: 	Koncepcia financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006 bola dňa 27.08.2003 schválená vládou SR.

B.14. 	zverejniť výzvy na predkladanie projektov grantových schém národného programu PHARE 2002
- Grantová schéma miestneho a regionálneho rozvoja (MVRR SR)
	- Grantová schéma pre rozvoj ľudských zdrojov (MPSVR SR)
Termín: 		do 01. augusta 2003
Zodpovedný: 	minister výstavby a regionálneho rozvoja
minister práce, sociálnych vecí a rodiny
Vyhodnotenie: 	MVRR SR mieni požiadať predsedu vlády SR o zmenu termínu plnenia úlohy, ktorý je určený na 01.09.2003. Návrh na zmenu termínu odôvodňuje nasledovne:
1.	Implementácia projektu SR0107.02-Grantová schéma rozvoja ľudských zdrojov cez preventívne a individuálne opatrenia pre nezamestnaných FM 2001 začala v auguste 2003 a termín predkladania projektov je 16. október 2003. Grantová schéma pre rozvoj ľudských zdrojov FM 2002 má priamo nadviazať na jej výsledky a odporúčania a má umožniť zlepšenie ekonomickej a sociálnej súdržnosti prostredníctvom zlepšovania zamestnateľnosti najviac znevýhodnených a zraniteľných skupín. Na základe uvedených grantová schéma v rámci FM 2002 je úzko nadviazaná na aktivity grantovej schémy v rámci FM 2001. Memorandum o porozumení GS FM 2002 prešlo pripomienkovým konaním, v súčasnosti je na kontrole verzia so zapracovanými pripomienkami a môže začať jeho podpisovanie. V súčasnosti nie je doriešená otázka, kto bude podpisovať zmluvy s konečným užívateľom v časti grantovej schémy „Flexibilita trhu práce“, za ktorú zodpovedá NÚP. Nastal  rozpor medzi MVRR SR a NÚP – NÚP trvá na tom, aby z dôvodu vkladu  vlastných finančných prostriedkov do realizácie projektu podpisoval grantové zmluvy s konečnými užívateľmi. Po podpise Memoranda a po upravení  obsahu tendrových podkladov podľa finálneho znenia Memoranda o porozumení bude možné tendrové materiály poskytnúť Agentúre pre regionálny rozvoj na schválenie a na postúpenie Delegatúre EK.
2.	Grantová schéma miestneho a regionálneho rozvoja z FM 2002 podporuje realizáciu OP ZI, SPD 2 a NDP 
Horeuvedené dokumenty zatiaľ nemajú konečnú verziu a nebolo možné grantovú schému zosúladiť s prioritami, ktoré budú sledované v rámci štrukturálnych fondov. 
Grantová schéma miestneho a regionálneho rozvoja je kľúčovým nástrojom pre štrukturálne fondy. MVRR SR (APRR) predložila v júli 2003 pracovnú verziu základných dokumentov Delegácii ES. Po nasledujúcich rokovaniach APRR sa zaviazala predložiť konečnú verziu uvedených dokumentov na schválenie Delegácie ES v termíne do 02. septembra
	
B.15. 	predložiť na rokovanie vlády informáciu o aktualizovanej verzii Národného rozvojového plánu so zapracovanými pripomienkami Európskej komisie
Termín: 		do 15. júla 2003
Zodpovedný: 	minister výstavby a regionálneho rozvoja
Vyhodnotenie: 	Informácia bola predložená na rokovanie vlády SR a vzatá na vedomie dňa 27.08.2003.

Uznesenie vlády SR č. 684 zo 16. júla 2003 k správe o pripravenosti SR na čerpanie predvstupových nástrojov, Kohézneho fondu a štrukturálnych fondov k 30. júnu 2003

B.1.     	predložiť na rokovanie Ministerskej rady vlády SR pre záležitosti EÚ analýzu problémov týkajúcich sa kontrahovania prostriedkov PHARE Finančného memoranda 2001 a návrh opatrení na zlepšenie činnosti Agentúry na podporu regionálneho rozvoja
Termín: 	do 15. augusta 2003
Zodpovedný: 	minister výstavby a regionálneho rozvoja
Vyhodnotenie: 	MVRR SR materiál vypracovalo a predložilo podpredsedovi vlády SR pre európsku integráciu, ľudské práva a menšiny. Materiál bude predmetom najbližšieho rokovania Ministerskej rady vlády SR pre záležitosti EÚ.

B.3.     	informovať Ministerstvo výstavby a regionálneho rozvoja SR ako riadiaci orgán pre Rámec podpory Spoločenstva a Ministerstvo financií SR ako platobný orgán pre štrukturálne fondy a Kohézny fond o právomociach, ktoré bude riadiaci orgán delegovať na sprostredkovateľské orgány pod riadiacim orgánom
Termín: 		do 01. augusta 2003 
Zodpovední: 		podpredseda vlády a minister hospodárstva
minister výstavby a regionálneho rozvoja
minister práce, sociálnych vecí a rodiny 
minister pôdohospodárstva
Vyhodnotenie: 	MF SR doposiaľ obdržalo informácie iba od MH SR a MPSVR SR. 
				MVRR SR obdržalo informácie od všetkých RO.
                             
B.4.   	dopracovať podrobné popisy riadenia a realizácie pomoci zo štrukturálnych fondov (audit traily) na úrovni pracovných pozícií riadiacich orgánov a sprostredkovateľských orgánov pod riadiacim orgánom za príslušné procesy a predložiť ich Ministerstvu financií SR
Termín: 		do 01. augusta 2003 
Zodpovední: 		podpredseda vlády a minister hospodárstva
minister výstavby a regionálneho rozvoja
minister práce, sociálnych vecí a rodiny
minister pôdohospodárstva
minister školstva
minister životného prostredia
minister dopravy, pôšt a telekomunikácií
Vyhodnotenie: 	Úloha bola splnená, situácia však nie je uspokojivá. Audit traily na úrovni pracovných pozícií budú sfinalizované do 31.08.2003 za podmienky, že všetky riadiace orgány definujú právomoci delegované na SO/RO.

B.6.	v nadväznosti na programovacie dokumenty pre štrukturálne fondy a Kohézny fond predložiť Úradu pre štátnu pomoc schémy štátnej pomoci
Termín: 		do 01. augusta 2003
Zodpovední: 		podpredseda vlády a minister hospodárstva
minister výstavby a regionálneho rozvoja
minister pôdohospodárstva
minister životného prostredia 
minister práce, sociálnych vecí a rodiny
Vyhodnotenie:	Zoznam schém štátnej pomoci odovzdaných na ÚŠP je uvedený v prílohe 5.

B.7. 	vymenovať samostatného sektorového koordinátora zahraničnej pomoci pre oblasť boja proti korupcii
Termín: 		do 01. augusta 2003 
Zodpovedný: 	podpredseda vlády a minister spravodlivosti
Vyhodnotenie:	Úloha nebola v stanovenom termíne splnená.